નવી દિલ્હી: 10 મેના રોજ ઉત્તરાખંડમાં યોજાનાર ફ્લોર ટેસ્ટ પહેલાં ફરી એકવાર સ્ટિંગ બોમ્બ ફૂટ્યો છે. જેણે હાહાકાર મચાવી દીધો છે. એક ખાનગી સમાચાર ચેનલે પૂર્વ મુખ્યમંત્રી હરીશ રાવતના એકદમ અંગત કોંગ્રેસ ધારાસભ્ય મદન બિષ્ટનું એક સ્ટિંગ જાહેર કર્યું છે. આ સ્ટિંગમાં કોંગ્રેસના 12 MLAને એક સાથે રાખવા માટે લાખો રૂપિયા આપ્યા હોવાનો દાવો કર્યો છે. અત્રે ઉલ્લેખનીય છે કે આ સમાચાર ચેનલે પહેલાં પણ લે-વેચનો હરિશ રાવતનો વિડીયો જાહેર કર્યો હતો. જેની સીબીઆઇ તપાસ કરી રહી છે.